पाएं अपने शहर की ताज़ा ख़बरें और फ्री ई-पेपरडाउनलोड करें
नवांशहर में कपड़ा, सर्राफा, मनियारी, स्टेशनरी, इलेक्ट्रानिक्स, बूट की दुकानें खोलने की मांग के बाद बंगा के दुकानदारों ने भी प्रशासन से रोस्टर बना सभी दुकानें खोलने की मांग की है। बुधवार को व्यापारियों ने अपनी मुश्किलों को लेकर एसडीएम विराज तिड़के से मुलाकात की। व्यापारियों ने रोस्टर तैयार करने पर सहमति जताई और सभी को निश्चित समय पर दुकानें खोलने व बंद करने की मांग की।
व्यापार मंडल के राजेश धुप्पड़ और अमरजीत सिंह गोली ने बताया कि एसडीएम को ज्ञापन भी सौंपा गया है, जिसमें व्यापारियों को 5 दिन के हिसाब से रोस्टर तैयार करने का सुझाव दिया गया। एसडीएम ने उनकी मांगों को सरकार तक पहुंचाने का आश्वासन दिया। उन्होंने कहा कि मंडल के सदस्यों के सुझाव सरकार को भेज दिए जाएंगे, अगर इसमें कोई भी बदलाव होता है तो उन्हें बताया जाएगा। इस मौके पर अनिल चुघ, बृजभूषण वालिया, डॉ. राजन शर्मा, शिव कुमार कौड़ा, मनोहर लाल गाब्बा, गगन सूरी, कुलदीप कुमार, विकास ग्रोवर, कमल जैन, कुलविंदर सिंह लाडी, राकेश शर्मा, तरलोक सिंह, विशाल जैन, रिक्की अरोड़ा, तरनवीर सिंह रम्मी, हरिंदर सिंह मौजूद थे।
डीएम के आदेश पंजाबी में भी जारी करने की मांग
एसडीएम विराज तिड़क के साथ मुलाकात के दौरान व्यापार मंडल के सदस्यों ने सुझाव देते हुए कहा कि कोविड-19 के फैलाव को रोकने के लिए रोजाना सरकार व जिला मजिस्ट्रेट की ओर से जारी की जा रही गाइडलाइन व निर्देशों को इंग्लिश के साथ-साथ पंजाबी भाषा में भी ट्रांसलेट करके भेजना चाहिए, क्योंकि बहुत से व्यापारी ऐसे हैं, जिन्हें सरकार व जिला प्रशासन की गाइडलाइन पढ़ाने के लिए किसी अन्य व्यक्ति के पास जाना पड़ता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn